Nkandla-verslag: Zuma gaan nie betaal nie | Maroela Media
Nkandla-verslag: Zuma gaan nie betaal nie
President Jacob Zuma het vir die eerste keer sedert die Openbare Beskermer (OB) haar Nkandla-verslag bekend gemaak het, daaroor gepraat en dit duidelik gestel dat hy nie die geld gaan terugbetaal nie.
Zuma het Sondag tydens 'n ANC-verkiesingsveldtog in Gugulethu in Kaapstad gesê hy gaan nie vir opgraderings by sy Nkandla-woning betaal nie, aangesien hy nie daarvoor gevra het nie.
Hy voer aan die kriminele klagtes wat deur die DA en die EFF teen hom aanhangig gemaak is, dra nie water nie.
Zuma moet Woensdag in die parlement terugvoer gee oor die OB se bevindinge. Thuli Madonsela, die OB, het haar finale verslag op 19 Maart bekend gemaak. Sy het bevind dat Zuma en sy familie ruimskoots voordeel getrek het uit die opgraderings ter waarde van R246 miljoen.
Name bekend van slagoffers in Bloem-ongeluk
Ek het ook nie gevra vir etol nie, dus sal ek ook nie betaal nie.
Met ander woorde, die belastingbetaler het vir al die luukshede vir Zuma en sy vroue en kinders se gerief en plesier betaal en is steeds daarvoor verantwoordelik. Hy het nie daarvoor gevra nie, maar geniet en benut al die luukshede. Het hy dan nooit gaan inloer en die opgraderings besigtig nie ?
Nee wat, dis oneerlikheid, diefstal en bedrog op sy beste.
Thuli Madonsela behoort geprys te word vir haar bevindinge, ek hoop daar is een of ander wyse om die geld van Zuma in te vorder.
hmm… dan gaan ek ook nie meer belasting betaal nie.
Groot foutjie Steph.
Zums en Pravin ( SARS ) is dik pelle. Sonder jou swaarverdiende "bydrae" sal hy vorentoe self sy regsonkoste moet dek ; en dit sal Gordontjie eenvoudig nie toelaat nie.
Gou kyk nou kyk speel jy Chinese Checkers saam met die Waterkloof 2.
Maklik, vat Nkandla terug.
As ek 'n Coke koop en word 'n Fanta gegee en ek wil nie daarvoor betaal nie, dan neem die kafee-eienaar die Fanta eenvoudig terug. Dan moet ek op 'n ander plek vir my Coke gaan betaal. Laat Zuma vir hom op 'n ander plek 'n Nkandla gaan bou met sy eie geld.